Motoris met sakke vol dagga betrapDie straatwaarde van die dagga is glo meer as R100 000. (Foto: SAPD) ŉ Motoris en sy twee passasiers is Saterdag in Orkney in Noordwes in hegtenis geneem nadat hulle met 40 kg dagga in hul besit betrap is. Volgens kol. Adéle Myburgh, polisiewoordvoerder, is die verdagtes – twee mans (albei 27) en ŉ vrou (32) – in ŉ padblokkade voorgekeer, waar metropolisiebeamptes 15 swart sakke vol dagga in hul Volkswagen Polo gevind het. Myburgh sê die straatwaarde van die dagga is na raming sowat R117 000. Die verdagtes sal Dinsdag in die landdroshof op aanklag van daggahandel verskyn.